pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ ตรวจเยี่ยมให้กำลังใจเจ้าหน้าที่​ควบคุมไฟป่าภาคเหนือที่​ 2​ เชียงราย ย้ำ!​ ดูแลสุขภาพกายใจให้แข็งแรง และปฏิบัติตามมาตรการป้องกันโควิด-19
วันอังคารที่ 13 เมษายน 2564
รมว.ทส.​ 'วราวุธ'​ ตรวจเยี่ยมให้กําลังใจเจ้าหน้าที่​ควบคุมไฟป่าภาคเหนือที่​ 2​ เชียงราย ย้ํา!​ ดูแลสุขภาพกายใจให้แข็งแรง และปฏิบัติตามมาตรการป้องกันโควิด-19
รมว.ทส.​ 'วราวุธ'​ ตรวจเยี่ยมให้กําลังใจเจ้าหน้าที่​ควบคุมไฟป่าภาคเหนือที่​ 2​ เชียงราย ย้ํา!​ ดูแลสุขภาพกายใจให้แข็งแรง และปฏิบัติตามมาตรการป้องกันโควิด-19
รมว.ทส.​ 'วราวุธ'​ ตรวจเยี่ยมให้กําลังใจเจ้าหน้าที่​ควบคุมไฟป่าภาคเหนือที่​ 2​ เชียงราย ย้ํา!​ ดูแลสุขภาพกายใจให้แข็งแรง และปฏิบัติตามมาตรการป้องกันโควิด-19
วันนี้​ (13​ เมษายน​ 2564) เวลา​ 13.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.) พร้อมด้วย​​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ลงพื้นที่ตรวจเยี่ยม​พบปะพูดคุย​ พร้อมมอบเครื่องอุปโภค​ บริโภค​ และอุปกรณ์สําหรับใช้ในการปฏิบัติงาน​ เพื่อเป็นขวัญและกําลังใจให้กับเจ้าหน้าที่ปฏิบัติงานดับไฟป่า​และเครือข่าย​อาสมัครฯ​ ในพื้นที่จังหวัดเชียงราย​ โดยมี​ นายประจญ​ ปรัชญ์สกุล​ ผู้ว่าราชการจังหวัดเชียงรายให้การต้อนรับ​ ณ​ ศูนย์ส่งเสริมการควบคุมไฟป่าภาคเหนือที่​ 2​ (เชียงราย) ศูนย์บัญชาการเหตุการณ์ป้องกันและแก้ไขปัญหาไฟป่าและหมอกควัน​ อําเภอเชียงแสน​ จังหวัดเชียงราย
รมว.ทส.​ ได้กล่าวขอบคุณเจ้าหน้าที่​ เครือข่ายอาสาสมัครฯ​ องค์กรปกครองส่วนท้องถิ่น​(อปท.)​ และพี่น้องประชาชนทุกคน​ ที่ได้ร่วมมือกันปฏิบัติหน้าที่อย่างเข้มแข็ง​ในการป้องกันและแก้ไขปัญหาไฟป่าและหมอกควัน​ รวมทั้ง​ จากการทําโครงการและกิจกรรมต่าง​ ๆ​ อาทิ​ โครงการชิงเก็บก่อนเผา​ โครงการลดการเผาฯ​ เป็นต้น​ จนทําให้เกิดผลสัมฤทธิ์​ ค่าความร้อน​ หรือจุด​ Hotspot ลดลงกว่าปีที่ผ่านมาถึง​ 50​ เปอร์เซ็นต์​
รมว.ทส.​ กล่าวต่อว่า​ “ขอเป็นกําลังใจให้ทุกคน​ และขอให้ดูแลรักษาสุขภาพร่างกายและจิตใจให้แข็งแรงสมบูรณ์​ รักษาระยะห่าง​ หมั่นล้างมือ​ และปฏิบัติตามมาตรการการป้องกันและเฝ้าระวังโรคโควิด-19​ โดยขอให้คํามั่นว่า​ กระทรวงฯ จะทําทุกวิถีทางเพื่อให้เจ้าหน้าที่ทุกคน​ มีขวัญกําลังใจปฏิบัติงานในทุก​ ๆ​ ปี​ ต่อไป"
โอกาสนี้​ รมว.ทส.​ ยังได้กล่าวอวยพรเนื่องในวันสงกรานต์​ ประจําปี​ 2564​ ว่า​ “ขออาราธนาสิ่งศักดิ์สิทธิ์ทั้งหลาย​โปรดดลบันดาลให้เจ้าหน้าที่ เครือข่ายอาสาสมัครทุกท่าน​ รวมทั้ง​ อปท.​ กํานันและผู้ใหญ่บ้าน​ ประสบแต่สิ่งที่ดี มีความสุข​ มีกําลังกาย​ กําลังใจ​ สติปัญญา​ และกําลังทรัพย์ ในการปฏิบัติงานให้กับประเทศชาติ​ในการดูแลรักษาทรัพยากรธรรมชาติและสิ่งแวดล้อม​และประชาชนตลอดไป”
รัฐบาลไทย-ข่าวทำเนียบรัฐบาล-บขส. รุดเยี่ยมผู้ได้รับบาดเจ็บจากอุบัติเหตุรถร่วมฯ บขส. ไฟไหม้ที่ จ.ขอนแก่น
วันอังคารที่ 13 เมษายน 2564
บขส. รุดเยี่ยมผู้ได้รับบาดเจ็บจากอุบัติเหตุรถร่วมฯ บขส. ไฟไหม้ที่ จ.ขอนแก่น
นายสัญลักข์ ปัญวัฒนลิขิต กรรมการผู้จัดการใหญ่  บริษัท ขนส่ง จํากัด (บขส.) ได้สั่งการให้นายสถานีเดินรถและเจ้าหน้าที่ของ บขส.ที่อยู่ในพื้นที่ เข้าเยี่ยมผู้โดยสารที่ได้รับบาดเจ็บ
จากอุบัติเหตุเพลิงไหม้รถโดยสาร ของบริษัท 407 พัฒนา คันหมายเลข ม.4 (ข) / 22 – 34 ทะเบียน 10-7387 อุดรธานี วิ่งระหว่าง กรุงเทพฯ - อุดรธานี (แทนวินบึงกาฬ) เหตเกิดที่บริเวณถนนมิตรภาพ (ขาเข้า) กม.ที่ 13-14 อ.บ้านแฮด จ.ขอนแก่น แล้ว
บขส. ขอแสดงความเสียใจต่อครอบครัวของผู้เสียชีวิตจากอุบัติเหตุในครั้งนี้ และจะช่วยประสาน ดูแลค่ารักษาพยาบาล และค่าสินไหมทดแทนระหว่างผู้ประกอบการ และครอบครัวผู้โดยสารต่อไป
รัฐบาลไทย-ข่าวทำเนียบรัฐบาล-ดีอีเอส หารือแนวทางการโอนทรัพย์สินเน็ตประชารัฐ  ให้ บริษัทโทรคมนาคมแห่งชาติจำกัด (มหาชน)
วันพุธที่ 21 เมษายน 2564
ดีอีเอส หารือแนวทางการโอนทรัพย์สินเน็ตประชารัฐ  ให้ บริษัทโทรคมนาคมแห่งชาติจํากัด (มหาชน)
ดีอีเอส หารือแนวทางการโอนทรัพย์สินเน็ตประชารัฐ
ให้ บริษัทโทรคมนาคมแห่งชาติจํากัด (มหาชน)
เมื่อวันที่21เมษายน2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมหารือเรื่องการโอนทรัพย์สินโครงการเน็ตประชารัฐให้บริษัทโทรคมนาคมแห่งชาติจํากัด(มหาชน)ผ่านระบบE-Meetingณห้องประชุมศูนย์ขับเคลื่อนการพัฒนาดิจิทัลเพื่อเศรษฐกิจและสังคมชั้น8สํานักงานปลัดกระทรวงดิจิทัลเพื่อเศรษฐกิจและสังคมเพื่อจัดทํา(ร่าง)แนวทางการโอนทรัพย์สินเน็ตประชารัฐและแนวทางการให้หน่วยงานรัฐนําอุปกรณ์(ที่นํามาแลก)ใช้งานเพื่อสาธารณประโยชน์ในการนี้ที่ประชุมรับทราบความเห็นของกองกฎหมายกระทรวงดิจิทัลฯในประเด็นข้อกฎหมายในส่วนที่เกี่ยวข้องกับแนวทางการดําเนินการเกี่ยวกับการบริหารจัดการทรัพย์สินของโครงการเน็ตประชารัฐ และประเด็นข้อมูลทรัพย์สินโครงการเน็ตประชารัฐ
**********
รัฐบาลไทย-ข่าวทำเนียบรัฐบาล-รมว.วธ เป็นประธานในพิธีบำเพ็ญกุศลอุทิศถวายสมเด็จพระบูรพมหากษัตริยาธิราช
วันพุธที่ 21 เมษายน 2564
รมว.วธ เป็นประธานในพิธีบําเพ็ญกุศลอุทิศถวายสมเด็จพระบูรพมหากษัตริยาธิราช
พิธีบําเพ็ญกุศลอุทิศถวายสมเด็จพระบูรพมหากษัตริยาธิราช พิธีเจริญพระพุทธมนต์ และตักบาตรพระสงฆ์ เนื่องในกิจกรรม งาน “ใต้ร่มพระบารมี ๒๓๙ ปี กรุงรัตนโกสินทร์”
วันที่ ๒๑ เมษายน ๒๕๖๔ เวลา ๐๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีบําเพ็ญกุศลอุทิศถวายสมเด็จพระบูรพมหากษัตริยาธิราช พิธีเจริญพระพุทธมนต์ และตักบาตรพระสงฆ์ เนื่องในกิจกรรม งาน “ใต้ร่มพระบารมี ๒๓๙ ปี กรุงรัตนโกสินทร์” โดยมี ดร.ยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา
นายกิตติพันธ์ พานสุวรรณ รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหาร และข้าราชการกระทรวงวัฒนธรรม เข้าร่วม ณ วัดพระเชตุพนวิมลมังคลารามราชวรมหาวิหาร
รัฐบาลไทย-ข่าวทำเนียบรัฐบาล-สธ.ย้ำสถานประกอบการ งดกิจกรรมรวมกลุ่ม สังสรรค์ รับประทานอาหารร่วมกัน
วันพุธที่ 21 เมษายน 2564
สธ.ย้ําสถานประกอบการ งดกิจกรรมรวมกลุ่ม สังสรรค์ รับประทานอาหารร่วมกัน
กระทรวงสาธารณสุข ชี้ยังพบการติดเชื้อในที่ทํางาน สถานประกอบการ ย้ํางดกิจกรรมรวมกลุ่ม สังสรรค์ รับประทานอาหารร่วมกัน ลดการแพร่กระจายเชื้อ
วันนี้ (21 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 1,458 รายมาจากระบบเฝ้าระวังในโรงพยาบาล 1,346 ราย คัดกรองเชิงรุกในชุมชน 108 ราย และเดินทางมาจากต่างประเทศ 4 ราย รักษาหายเพิ่ม 413 ราย เสียชีวิตเพิ่ม 2 ราย ทําให้ระลอกใหม่ตั้งแต่วันที่ 1 เมษายน 2564 มีผู้ติดเชื้อสะสม 17,780 ราย รักษาหายแล้ว 618 ราย กําลังรักษา 17,162 ราย และเสียชีวิตสะสม 16 ราย ขณะนี้การฉีดวัคซีนโควิด 19 ตั้งแต่วันที่ 28 กุมภาพันธ์ - 20 เมษายน 2564 ฉีดสะสม 712,610 โดส เป็นเข็มที่ 1 จํานวน 604,947 รายเข็มที่2 จํานวน 107,663 ราย
สําหรับผู้เสียชีวิต 2 รายวันนี้ รายแรก หญิงไทย อายุ 56 ปี ที่ กทม. มีโรคประจําตัว เบาหวาน ความดันโลหิตสูง ไตวายเรื้อรัง และโรคอ้วน เริ่มมีอาการไข้ ไอ เหนื่อยหอบ พบปอดอักเสบรุนแรง มีระบบหายใจล้มเหลว รายที่ 2 ชายไทย อายุ 32 ปี ที่ จ.นนทบุรี มีโรคประจําตัว ภูมิแพ้ มีประวัติสัมผัสผู้ป่วยก่อนหน้านี้ เริ่มมีอาการไข้ต่ํา ไอมีเสมหะปนเลือด พบปอดอักเสบรุนแรง มีอาการแย่ลงและเสียชีวิต สําหรับการระบาดในระลอกเมษายนนี้ดูเหมือนว่ามีการเสียชีวิตค่อนข้างสูง จะต้องมีการวิเคราะห์สถานการณ์ต่อเนื่อง เนื่องจากผ่านมาได้เพียง 21 วัน การที่พบว่าผู้เสียชีวิตบางรายมีอายุน้อยและมีโรคประจําตัว เนื่องจากจุดเริ่มต้นมาจากสถานบันเทิง ผู้ติดเชื้อส่วนใหญ่เป็นคนหนุ่มสาววัยทํางาน ผู้ติดเชื้อส่วนใหญ่อายุยังน้อย
ส่วนกรณีที่พบการระบาดในโรงงาน จ.ฉะเชิงเทรา มีการติดเชื้อทั้งหมด 17 ราย มีพนักงานที่อยู่ในกลุ่มผู้สัมผัสเสี่ยงสูง 72 ราย ติดเชื้อ 11 ราย และพนักงานขับรถติดเชื้อ 1 ราย นําเชื้อไปแพร่สู่คนในครอบครัวอีก 4 ราย สาเหตุเกิดจากการจัดกิจกรรมรดน้ําดําหัวในช่วงเทศกาลสงกรานต์ในโรงงาน จึงขอเน้นย้ําสถานประกอบการทุกแห่ง ควรงดกิจกรรมรวมกลุ่ม การสังสรรค์และรับประทานอาหารร่วมกัน
**************************************** 21 เมษายน 2564
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมโรงพยาบาลสนาม เอราวัณ 2 ขนาด 400 เตียง รองรับผู้ติดเชื้อโควิด 19 กลุ่มสีเขียว
วันพุธที่ 21 เมษายน 2564
นายกรัฐมนตรี เยี่ยมโรงพยาบาลสนาม เอราวัณ 2 ขนาด 400 เตียง รองรับผู้ติดเชื้อโควิด 19 กลุ่มสีเขียว
นายกรัฐมนตรี ตรวจเยี่ยมโรงพยาบาลเอราวัณ 2 ปรับศูนย์กีฬาบางกอกอารีนา เป็นโรงพยาบาลสนาม ขนาด 400 เตียง รองรับผู้ติดเชื้อโควิด 19 กลุ่มสีเขียว สั่งการให้ทุกหน่วยงานบูรณาการความร่วมมือจัดทําแผนบริหารจัดการดูแลผู้ติดเชื้อ รัฐบาลพร้อมสนับสนุนงบประมาณ
นายกรัฐมนตรี ตรวจเยี่ยมโรงพยาบาลเอราวัณ 2 ปรับศูนย์กีฬาบางกอกอารีนา เป็นโรงพยาบาลสนาม ขนาด 400 เตียง รองรับผู้ติดเชื้อโควิด 19 กลุ่มสีเขียว สั่งการให้ทุกหน่วยงานบูรณาการความร่วมมือจัดทําแผนบริหารจัดการดูแลผู้ติดเชื้อ รัฐบาลพร้อมสนับสนุนงบประมาณ สําหรับป้องกันควบคุมโรคและดูเเลผู้ติดเชื้อให้ดีที่สุด
บ่ายวันนี้ (21 เมษายน 2564) ที่ศูนย์กีฬาบางกอกอารีนา เขตหนองจอก กรุงเทพมหานครพลเอกประยุทธ์ จันทร์โอชา นายกรัฐมนตรี พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข พล.ตอ.อัศวิน ขวัญเมืองผู้ว่าราชการกรุงเทพมหานคร และคณะ ลงพื้นที่ตรวจเยี่ยมความพร้อมโรงพยาบาลเอราวัณ 2 ซึ่งได้ปรับศูนย์กีฬาบางกอกอารีนา เป็นโรงพยาบาลสนามของกรุงเทพมหานคร โดยนายอนุทิน กล่าวว่า พลเอกประยุทธ์ จันทร์โอชา นายกรัฐมนตรี ห่วงสถานการณ์โควิด 19 เนื่องจากพบผู้ติดเชื้อเป็นจํานวนมาก ได้สั่งการให้หน่วยงานที่เกี่ยวข้อง บูรณาการการทํางานให้เกิดความเชื่อมโยงและแก้ไขปัญหาร่วมกัน ทั้งระบบส่งต่อ รถพยาบาล การจัดหาโรงพยาบาลหลัก/โรงพยาบาลสนาม กําหนดพื้นที่รับผิดชอบให้ชัดเจนในการจัดบริการดูแลผู้ป่วย และการควบคุมป้องกันโรค เพื่อให้ประชาชนมั่นใจสามารถเข้าสู่ระบบการดูแลรักษาได้รวดเร็ว รวมทั้งให้มีแผนเพิ่มจํานวนเตียงได้ทันทีหากมีผู้ติดเชื้อมากขึ้น โดยให้ใช้สนามกีฬาของทุกจังหวัดเป็นโรงพยาบาลสนามได้ ซึ่งรัฐบาลยินดีสนับสนุนงบประมาณและอํานวยความสะดวกในทุกด้าน
สําหรับโรงพยาบาลเอราวัณ 2 ศูนย์กีฬาบางกอกอารีนา เป็นโรงพยาบาลสนามขนาด 400 เตียง รองรับผู้ติดเชื้อจากการค้นหาเชิงรุกเฉพาะกลุ่มสีเขียวซึ่งเป็นผู้ติดเชื้อที่ไม่แสดงอาการ ทุกคนจะได้รับการวัดไข้ เอ็กซ์เรย์ปอดวัดค่าออกซิเจนในเลือด เพื่อให้มั่นใจว่าเป็นผู้ติดเชื้อที่เป็นกลุ่มสีเขียวเท่านั้น โดยมีทีมแพทย์ พยาบาล เจ้าหน้าที่จากโรงพยาบาลเวชการุณย์รัศมิ์ หมุนเวียนปฏิบัติงาน ผู้ติดเชื้อทุกคนจะต้องได้รับการวัดไข้ ความดันโลหิตค่าออกซิเจนในเลือดวันละ 2 ครั้งทุกวัน หากมีอาการจะส่งเข้ารับรักษาในโรงพยาบาลทันที ได้จัดเตรียมห้องความดันลบสําหรับกรณีฉุกเฉิน มีระบบหมุนเวียนอากาศและห้องทิ้งขยะติดเชื้อแบบความดันลบ ระบบบําบัดน้ําเสียป้องกันเชื้อปนเปื้อนออกสู่ภายนอกตามเกณฑ์มาตรฐาน รวมถึงมีระบบกล้องวงจรปิดทั่วบริเวณเพื่อดูแลความปลอดภัย
ทั้งนี้ กรุงเทพมหานครได้เพิ่มศักยภาพโรงพยาบาลในสังกัดให้รองรับผู้ป่วยโควิด 19 ให้มากขึ้นเปลี่ยนโรงแรมให้เป็นพื้นที่เฝ้าระวังอาการ (Hospitel) สําหรับผู้ที่ไม่มีอาการหรือมีอาการเพียงเล็กน้อย และจัดทําโรงพยาบาลสนามเต็มรูปแบบเพื่อรองรับผู้ป่วย ปัจจุบันมีเตียงสําหรับรองรับผู้ป่วย จํานวน 1,700 เตียง ประกอบด้วย โรงพยาบาลผู้สูงอายุบางขุนเทียน รองรับได้ 1,000 เตียง โรงพยาบาลราชพิพัฒน์ 200 เตียง โรงพยาบาลเอราวัณ 1(ศูนย์กีฬาเฉลิมพระเกียรติ บางบอน) 100 เตียง และโรงพยาบาลเอราวัณ 2 (บางกอกอารีนา) 400 เตียง
********************************** 21 เมษายน 2564
รัฐบาลไทย-ข่าวทำเนียบรัฐบาล-รมว.วธ เป็นประธานในพิธีบวงสรวงสมเด็จพระบูรพมหากษัตริยาธิราช
วันพุธที่ 21 เมษายน 2564
รมว.วธ เป็นประธานในพิธีบวงสรวงสมเด็จพระบูรพมหากษัตริยาธิราช
พิธีบวงสรวงสมเด็จพระบูรพมหากษัตริยาธิราช เนื่องในกิจกรรม งาน "ใต้ร่มพระบารมี ๒๓๙ ปี กรุงรัตนโกสินทร์"
วันที่ ๒๑ เมษายน ๒๕๖๔ เวลา ๐๙.๐๙ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีบวงสรวงสมเด็จพระบูรพมหากษัตริยาธิราช เนื่องในกิจกรรม งาน "ใต้ร่มพระบารมี ๒๓๙ ปี กรุงรัตนโกสินทร์" โดยมี ดร.ยุพา ทวีวัฒนะกิจบวร ปลัดกระทรวงวัฒนธรรม นายประทีป เพ็งตะโก อธิบดีกรมศิลปากร นายเกรียงศักดิ์ บุญประสิทธิ์ อธิบดีกรมการศาสนา นายกิตติพันธ์ พานสุวรรณ รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม และข้าราชการกระทรวงวัฒนธรรม เข้าร่วม ณ พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-อนุทิน ฝาก อสม. ร่วมควบคุมโควิด 19 ในพื้นที่หลังเทศกาลสงกรานต์
วันพุธที่ 21 เมษายน 2564
อนุทิน ฝาก อสม. ร่วมควบคุมโควิด 19 ในพื้นที่หลังเทศกาลสงกรานต์
อนุทิน ฝาก อสม. ร่วมควบคุมโควิด 19 ในพื้นที่หลังเทศกาลสงกรานต์
รองนายกรัฐมนตรีและรัฐมนตรีว่าการกระทรวงสาธารณสุขKick off กิจกรรม “หลังสงกรานต์ คนอยู่บ้านต้องปลอดภัย เชิญชวนคนไทยฉีดวัคซีนช่วยชาติ” ฝาก อสม. ร่วมคัดกรองกลุ่มเสี่ยง ให้ความรู้ D-M-H-T-T-A ชวนเพื่อนบ้านร่วมสร้างภูมิคุ้มกันหมู่ ฉีดวัคซีนโควิด 19 และเยี่ยมติดตามหลังฉีด
วันนี้ (20 เมษายน 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.มล.สมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข นางสาวเรวดี รัศมิทัต ที่ปรึกษารัฐมนตรีว่าการกระทรวงสาธารณสุข นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ประชุมทางไกลผ่านระบบวิดีโอกับนายแพทย์สาธารณสุขจังหวัด และประธานชมรม อสม.ทุกจังหวัด
นายอนุทินกล่าวว่า ช่วงเทศกาลสงกรานต์ประชาชนเดินทางกลับภูมิลําเนา บางส่วนเป็นผู้ติดเชื้อที่ไม่แสดงอาการและไม่รู้ตัว เกิดการแพร่กระจายเชื้อไปทุกจังหวัด ต่อจากนี้อีก 1 เดือน ขอความร่วมมือ อสม. ช่วยเฝ้าระวังค้นหาผู้ติดเชื้อในพื้นที่ สนับสนุนการทํางานของบุคลากรทางการแพทย์ในการควบคุมโรคโควิด 19 และเพื่อให้การฉีดวัคซีนโรคโควิด 19 ครอบคลุมประชาชน เกิดภูมิคุ้มกัน ปลอดภัยจากโรคโควิด 19 กระทรวงสาธารณสุข ได้จัดกิจกรรมรณรงค์ “หลังสงกรานต์ คนอยู่บ้านต้องปลอดภัย เชิญชวนคนไทยฉีดวัคซีนช่วยชาติ” โดยให้ อสม. เคาะประตูบ้านทุกหลังคาเรือน ให้ประชาชนมีความรู้และปฏิบัติตามมาตรการD-M-H-T-T-A อย่างเคร่งครัด ร่วมคัดกรองประชาชนที่บ้าน ติดตามเยี่ยมกลุ่มเสี่ยงในช่วงกักตัว 14 วัน ประสานส่งต่อโรงพยาบาลส่งเสริมสุขภาพตําบล/หน่วยบริการสาธารณสุข เชิญชวนประชาชนลงทะเบียนฉีดวัคซีน เข้ารับการฉีดตรงตามนัด และติดตามอาการไม่พึงประสงค์หลังการฉีดวัคซีน
“ผมเชื่อมั่นว่าระบบการทํางานของ อสม. จะช่วยให้ประชาชนเข้าถึงการฉีดวัคซีนและได้รับการดูแลให้มีความปลอดภัย สิ่งสําคัญที่สุด ขอให้ อสม. ดูแลตัวเองให้มีสุขภาพแข็งแรง รัฐบาลขอเป็นกําลังใจ ดูแลค่าตอบแทน 500 บาทต่อเดือน จนกว่าสถานการณ์โควิดจะคลี่คลาย” นายอนุทินกล่าว
ด้านนายแพทย์ธเรศกล่าวว่า สําหรับผลการปฏิบัติงานของ อสม. ทั่วประเทศ ในการเฝ้าระวังโรคโควิด 19 ในชุมชน ระลอกเดือนเมษายน 2564 อสม. ได้เคาะประตูบ้านไปแล้ว 2,616,030 หลังคาเรือน จากทั้งหมด 23,672,821 หลังคาเรือน หรือคิดเป็นร้อยละ 11.05 มี อสม.ที่ได้รับผลกระทบจากการปฏิบัติหน้าที่ 33 ราย เสียชีวิต 9 ราย บาดเจ็บ 24 ราย ได้รับการช่วยเหลือแล้วรวมเป็นเงินทั้งสิ้น 3,113,833 บาท
รัฐบาลไทย-ข่าวทำเนียบรัฐบาล-"การสู้โควิดแบบคนไทย ที่ใครๆ ก็ทำตามได้ยาก"
วันพุธที่ 21 เมษายน 2564
"การสู้โควิดแบบคนไทย ที่ใครๆ ก็ทําตามได้ยาก"
"การสู้โควิดแบบคนไทย ที่ใครๆ ก็ทําตามได้ยาก"
รัฐบาลไทย-ข่าวทำเนียบรัฐบาล-ร่วมเทิดพระเกียรติและน้อมรำลึกในพระมหากรุณาธิคุณ พระมหากษัตริย์แห่งราชวงศ์จักรี 10 รัชกาล
วันพุธที่ 21 เมษายน 2564
ร่วมเทิดพระเกียรติและน้อมรําลึกในพระมหากรุณาธิคุณ พระมหากษัตริย์แห่งราชวงศ์จักรี 10 รัชกาล
ชมนิทรรศการเทิดพระเกียรติ “อเนกอนันต์เลิศหล้าอาณาจักรไทย” ภาพเก่าเล่าเรื่องกรุงรัตนโกสินทร์ สถานที่สําคัญ วิถีชีวิต ประเพณี ศิลปวัฒนธรรม
รัฐบาลโดยกระทรวงวัฒนธรรม(วธ.) ร่วมกับศูนย์การค้าสยามพารากอน จัด “นิทรรศการเทิดพระเกียรติพระมหากษัตริย์แห่งราชวงศ์จักรี 10 รัชกาล” ระหว่างวันที่ 21 -30 เม.ย.2564 ที่ศูนย์การค้าสยามพารากอน กรุงเทพฯ เพื่อน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราชปฐมกษัตริย์แห่งราชวงศ์จักรีที่ทรงสถาปนากรุงรัตนโกสินทร์ เมื่อวันที่ 21 เมษายน พ.ศ. 2325 และเทิดพระเกียรติพระมหากษัตริย์ไทยทุกพระองค์แห่งราชวงศ์จักรี
ภายในนิทรรศการประกอบด้วย ส่วนที่ 1 นิทรรศการเทิดพระเกียรติพระมหากษัตริย์แห่งราชวงศ์จักรี จัดแสดงพระราชประวัติและพระราชกรณียกิจ ส่วนที่ 2 การฉายภาพสามมิติในระบบ panorama mapping เพื่อน้อมรําลึกและเทิดพระเกียรติในพระมหากรุณาธิคุณอันหาที่สุดมิได้ที่ได้ทรงพระราชทาน ความเจริญรุ่งเรือง ความสุขสงบร่มเย็นแก่ปวงประชาชาวไทย ในชื่อชุด “อเนกอนันต์เลิศหล้าอาณาจักรไทย” ส่วนที่ 3 นิทรรศการภาพเก่าเล่าเรื่องกรุงรัตนโกสินทร์ ชมภาพที่หาดูได้ยาก จากสํานักหอจดหมายเหตุแห่งชาติ กรมศิลปากร ที่ถ่ายทอดวิถีชีวิต วัฒนธรรม ความสุขของคนไทย ซึ่งการจัดกิจกรรมต่างๆ รวมทั้งการจัดนิทรรศการครั้งนี้ได้ดําเนินการตามมาตรการป้องกันการระบาดของโรคเชื้อไวรัสโคโรนา2019 (โควิด-19) อย่างเคร่งครัด ทั้งนี้ สอบถามรายเพิ่มเติมได้ที่สายด่วนวัฒนธรรม โทร.1765
รัฐบาลไทย-ข่าวทำเนียบรัฐบาล-อนุทิน มอบคณะผู้เชี่ยวชาญและนักวิชาการพิจารณาและแถลงผลข้างเคียงวัคซีนโควิด 19
วันพุธที่ 21 เมษายน 2564
อนุทิน มอบคณะผู้เชี่ยวชาญและนักวิชาการพิจารณาและแถลงผลข้างเคียงวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุขมอบคณะผู้เชี่ยวชาญและนักวิชาการร่วมพิจารณา อาการไม่พึงประสงค์ภายหลังได้รับวัคซีน พร้อมแถลงข้อสรุปในช่วงบ่ายวันนี้
วันนี้ (21 เมษายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์กรณีผลข้างเคียงหลังจากการฉีดวัคซีนโควิด 19 ว่า ได้มอบหมายให้ ศ.พญ.กุลกัญญา โชคไพบูลย์กิจ คณะแพทยศาสตร์ศิริราชพยาบาล มหาวิทยาลัยมหิดล ประชุมคณะทํางานติดตามอาการไม่พึงประสงค์ภายหลังได้รับวัคซีนในช่วงบ่ายวันนี้ โดยผู้เชี่ยวชาญและนักวิชาการจะร่วมกันพิจารณา ซึ่งขณะนี้มีหลายสมมติฐาน และแถลงข้อสรุปที่ทุกฝ่ายเห็นพ้องต้องกันให้ทราบในบ่ายวันนี้ อย่างไรก็ตาม การฉีดวัคซีนอาจมีอาการไม่พึงเกิดขึ้นได้ ยืนยันว่าต้องสังเกตอาการหลังการฉีด 30 นาที หากมีอาการผิดปกติจะมีแพทย์ดูแลทันที ซึ่งที่ผ่านมาคนส่วนใหญ่ฉีดแล้วไม่มีผลข้างเคียง เชื่อว่าเกิดจากร่างกายของแต่ละคนมีปฏิกิริยาตอบสนองต่างกัน อย่างไรก็ตามเราต้องระวังมากขึ้น การตัดสินใจว่าฉีดต่อหรือจะหยุด ต้องได้รับการพิจารณาและคําแนะนําจากคณะกรรมการวิชาการชุดนี้ก่อน ซึ่งแม้แต่ผมในฐานะรัฐมนตรีก็สั่งไม่ได้ เพราะเป็นเรื่องทางวิชาการทางการแพทย์ ขณะนี้ไม่มีการชะลอฉีด แต่มีคําสั่งให้ดูแลสังเกตอาการเป็นพิเศษ และเตรียมพร้อมให้ความช่วยเหลือหากมีอาการไม่พึงประสงค์เกิดขึ้น
นายอนุทินกล่าวต่อว่า นายกรัฐมนตรี สนับสนุนกระทรวงสาธารณสุขในการจัดหาวัคซีนทุกชนิดที่มีความปลอดภัยและเป็นที่ยอมรับทั่วโลก ไม่มีการระบุว่าต้องเป็นบริษัทใดบริษัทหนึ่ง และได้ให้แนวทางจัดหาเพิ่มให้ครอบคลุมร้อยละ 70 ของประชากร จากเดิมที่กําหนดไว้ตามทฤษฎีคือร้อยละ 60 ของประชากรก็สามารถสร้างภูมิต้านทานหมู่ได้ เราจึงพยายามหาวัคซีนให้ได้มากที่สุด ซึ่งขณะนี้ไทยสั่งซื้อจากแอสตร้าเซนเนก้าได้ 60 ล้านโดสได้รับในเดือนมิถุนายน บริษัทอื่นก็เริ่มเข้ามาเจรจาและสามารถจัดส่งได้เร็วขึ้น จากเดิมส่งได้สิ้นปี 64 เลื่อนเป็นไตรมาส 3 ปี 64 อยู่ที่การเจรจา โดยพรุ่งนี้จะมีการเจรจากับตัวแทนผู้ผลิตวัคซีน 2-3 ราย สิ่งสําคัญที่สุดคือจะได้รับวัคซีนเมื่อไหร่ เราต้องทําให้เกิดความมั่นใจ
สําหรับวัคซีนของไฟเซอร์ ยังเจรจาอยู่ และรอใบเสนอราคา หากส่งมอบ 10 ล้านโดสได้ภายในมิ.ย.-ก.ค. จะจัดซื้อ เนื่องจากสามารถฉีดให้ได้ตั้งแต่อายุ 12 ปีขึ้นไป และเพิ่งได้รับข้อมูลเรื่องการจัดเก็บ เดิมเก็บที่อุณหภูมิ – 70 องศา ขณะนี้เก็บได้ที่ – 20 องศา และที่ 2 – 8 องศา จะเก็บไว้ได้ 2 เดือน เท่ากับแอสตราเซนเนก้าและซิโนแวค เก็บได้ 3 เดือน รวมทั้งนายกรัฐมนตรีและรัฐมนตรีว่าการกระทรวงการต่างประเทศ ได้เปิดให้บริษัทวัคซีนสปุตนิกมาเจรจา มีตัวแทนเข้ามาก่อนหน้านี้ให้มาขึ้นทะเบียน แต่ต้องให้รัฐบาลยืนยันสั่งซื้อก่อน และจะส่งให้สิ้นปี 64 ยืนยันนายกฯ ไม่เคยไม่สนับสนุนให้คนไทยไม่ได้รับวัคซีน มีแต่ให้มากขึ้น
**************************************** 21 เมษายน 2564
รัฐบาลไทย-ข่าวทำเนียบรัฐบาล-ปลัด วธ. ชมนิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล
วันพุธที่ 21 เมษายน 2564
ปลัด วธ. ชมนิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล
ดร.ยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหาร ข้าราชการชมนิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล เนื่องในโอกาสครบรอบ ๒๓๙ ปี แห่งการสถาปนากรุงรัตนโกสินทร์ ณ ไลฟ์สไตล์ ฮอลล์ ชั้น ๒ ศูนย์การค้าสยามพารากอน กรุงเทพฯ
วันที่ ๒๑ เมษายน ๒๕๖๔ เวลา ๑๑.๐๐ น. ดร.ยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหาร ข้าราชการ และเจ้าหน้าที่กระทรวงวัฒนธรรม ชมนิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล เนื่องในโอกาสครบรอบ ๒๓๙ ปี แห่งการสถาปนากรุงรัตนโกสินทร์ ณ ไลฟ์สไตล์ ฮอลล์ ชั้น ๒ ศูนย์การค้าสยามพารากอน กรุงเทพฯ
นิทรรศการดังกล่าว กระทรวงวัฒนธรรมจัดขึ้นเพื่อน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรีที่ทรงสถาปนากรุงรัตนโกสินทร์ และเทิดพระเกียรติพระมหากษัตริย์ไทยทุกพระองค์แห่งราชวงศ์จักรี รวมทั้งร่วมฉลองเนื่องในวาระครบรอบวันคล้ายวันสถาปนากรุงรัตนโกสินทร์ ๒๓๙ ปี เข้าชมได้ตั้งแต่วันที่ ๒๑-๓๐ เมษายน ๒๕๖๔
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมโรงพยาบาลสนาม “เอราวัณ 2” แห่งที่ 4 ของกทม.  พร้อมรองรับผู้ติดเชื้อโควิด-19  ด้วยมาตรฐานสาธารณสุข
วันพุธที่ 21 เมษายน 2564
นายกรัฐมนตรีตรวจเยี่ยมโรงพยาบาลสนาม “เอราวัณ 2” แห่งที่ 4 ของกทม.  พร้อมรองรับผู้ติดเชื้อโควิด-19  ด้วยมาตรฐานสาธารณสุข
นายกรัฐมนตรีตรวจเยี่ยมโรงพยาบาลสนาม “เอราวัณ 2” แห่งที่ 4 ของกทม.  พร้อมรองรับผู้ติดเชื้อโควิด-19  ด้วยมาตรฐานสาธารณสุข
วันนี้ (21 เมษายน 2564) เวลา 13.45 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมโรงพยาบาลสนาม (เอราวัณ 2) สนามบางกอกอารีน่า เขตหนองจอก ซึ่งเป็นโรงพยาบาลสนามแห่งที่ 4 ของกรุงเทพมหานคร
โอกาสนี้ นายกรัฐมนตรี กล่าวขอบคุณกรุงเทพมหานคร ข้าราชการ บุคลากรทางการแพทย์ของกทม. ที่เตรียมความพร้อมโรงพยาบาลสนาม (เอราวัณ 2) แห่งนี้ เพื่อรองรับผู้ป่วย COVID 19 รัฐบาลทํางานทั้งเชิงรุกและตั้งรับ กําหนดแผนเผชิญเหตุ เพื่อให้พร้อมรับกับสถานการณ์ต่าง ๆ ได้ตลอดเวลา ซึ่งโรงพยาบาลสนามแห่งนี้จะรองรับผู้ป่วยโควิด-19 โดยยึดตามมาตรฐานการป้องกันควบคุมโรค ทั้งระบบระบายอากาศ การจัดการขยะติดเชื้อ เพื่อรองรับผู้ติดเชื้อโควิด-19 แต่ไม่มีอาการ ซึ่งมีความชัดเจนในการแบ่งระดับอาการของผู้ป่วยเป็นสีๆ ได้แก่ สีเขียว คือ ผู้ป่วยอาการไม่มาก หรือไม่มีอาการ หรืออาการน้อยๆ ไม่มีโรคร่วม อาการดีหมด จะส่งไปมายังรพ.สนาม หรือ (Hospitel) แต่หากมีอาการโควิดเหลืองหรือโควิดแดง จะส่งต่อเข้ารับการรักษาที่โรงพยาบาลเวชการุณย์รัศมิ์ และโรงพยาบาลที่มีความพร้อมในการรักษา รวมทั้งได้สั่งการให้กระทรวงกลาโหมจัดรถพยาบาลทหารเข้ามาให้การช่วยเหลือร่วมกับรถพยาบาลด้วย
นายกรัฐมนตรียังย้ําให้เร่งสร้างการรับรู้เกี่ยวกับโรงพยาบาลสนาม เพื่อให้ประชาชนมีความเข้าใจกับสถานการณ์โควิด -19 ที่มีจํานวนมากขึ้น รวมทั้งการบริการทางการแพทย์ฉุกเฉินผ่านสายด่วนต่าง ๆ เพื่อขอความช่วยเหลือหรือรับแจ้งเหตุผู้ที่มีอาการป่วยเข้าเกณฑ์ เพื่อให้เข้าถึงการอํานวยความสะดวก รวมถึงการดําเนินของรัฐบาลในการป้องกันการติดเชื้อทําเต็มรูปแบบตามมาตรฐานที่กระทรวงสาธารณสุขกําหนด นายกรัฐมนตรียังขอให้ประชาชนไม่ต้องกังวลเกี่ยวกับความเป็นอยู่ ในการเข้ามาอยู่ในโรงพยาบาลสนาม มั่นใจว่า เมื่อประชาชนทุกคนร่วมมือกันทุกอย่างจะผ่านไปได้ด้วยดี และยังช่วยลดความเสี่ยงแพทย์ บุคคลากรด้านสาธารณสุขในการติดเชื้อโควิด -19 เพิ่มมากขึ้น ทั้งนี้ นายกรัฐมนตรีให้กําลังใจบุคลากรทางการแพทย์ที่ต้องทํางานหนักและรับมือกับสถานการณ์ต่าง ๆ พร้อมกับเชื่อมั่นว่าสิ่งที่ทุกคนร่วมมือกันในวันนี้จะเกื้อหนุนให้การทํางานสําเร็จไปได้ด้วยดีในการดูแลประชาชนทั้งประเทศ
************************
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 21 เมษายน 2564
วันพุธที่ 21 เมษายน 2564
ความคืบหน้าของโครงการเราชนะ ณ วันที่ 21 เมษายน 2564
ความคืบหน้าของโครงการเราชนะ (โครงการฯ) ณ วันที่ 21 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,254 ล้านบาท
ความคืบหน้าของโครงการเราชนะ (โครงการฯ) ณ วันที่ 21 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,254 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 113,233 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 14,247 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 200,734 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122
รัฐบาลไทย-ข่าวทำเนียบรัฐบาล-บสย. ห่วงใย SMEs ปรับแผน ”บสย. F. A. Center” ปรึกษาออนไลน์ ผนึก 3 องค์กร ยกระดับ-สร้างอาชีพอิสระ SMEs - มนุษย์เงินเดือน ผ่านแนวคิด  Salon Truck - Mobile Market
วันพุธที่ 21 เมษายน 2564
บสย. ห่วงใย SMEs ปรับแผน ”บสย. F. A. Center” ปรึกษาออนไลน์ ผนึก 3 องค์กร ยกระดับ-สร้างอาชีพอิสระ SMEs - มนุษย์เงินเดือน ผ่านแนวคิด  Salon Truck - Mobile Market
บสย. ปรับแผน บสย. F.A. Center ปรึกษาฟรีผ่านออนไลน์ พร้อมผนึก 3 องค์กร สถาบันคุณวุฒิวิชาชีพ (องค์การมหาชน) องค์การตลาดเพื่อเกษตรกร และ สมาคมวิชาชีพช่างทําผมไทย เปิดโอกาสสร้างอาชีพอิสระ SMEs – มนุษย์เงินเดือน ในรูปแบบ Salon Truck - Mobile Market
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า สถานการณ์โควิด-19 ระลอกใหม่ส่งผลกระทบต่อการดําเนินอาชีพของผู้ประกอบการ SMEs ทุกกลุ่ม บสย.จึงได้เพิ่มความเข้มข้นในการให้ความช่วยเหลือ SMEs ผ่านมาตรการเชิงรุก อุดช่องว่างให้มากที่สุด เพื่อให้ผู้ประอบการ SMEs มีทางเลือกทางรอดมากขึ้นในยามวิกฤต โดยได้ปรับแผนและกระบวนการทํางานของศูนย์ที่ปรึกษาทางการเงิน SMEs หรือ บสย. F.A. Center ซึ่งตั้งอยู่ ณ ชั้น 1 สํานักงานใหญ่ SMEs D Bank พหลโยธิน เป็นรูปแบบการให้คําปรึกษาแบบออนไลน์เพื่อความต่อเนื่อง โดยผู้ประกอบการ SMEs สามารถใช้บริการให้คําปรึกษาโดยลงทะเบียนออนไลน์ล่วงหน้าเพื่อนัดหมายที่ https://bit.ly/3jPbZ04 หรือ โทร. 065-507-8999, 065-502-6999
นอกจากนี้ บสย.ยังได้ผนึกความร่วมมือกับ องค์กรต่าง ๆ เปิดโอกาสสร้างอาชีพให้ผู้ประกอบการ SMEs โดยในวันนี้ (21 เม.ย. 2564) คณะผู้บริหาร บสย. ประกอบด้วย นางผกามาศ สัจจพงษ์ ผู้อํานวยการอาวุโส ฝ่ายส่งเสริมและพัฒนาผู้ประกอบการ และนายสุรชัย กําพลานนท์วัฒน์ ผู้อํานวยการศูนย์ที่ปรึกษาทางการเงิน SMEs (บสย. F.A. Center) ได้ประชุมหารือผ่านระบบออนไลน์ ร่วมกับสถาบันคุณวุฒิวิชาชีพ (องค์การมหาชน) องค์การตลาดเพื่อเกษตรกร (อตก.) และ ดร.สมศักดิ์ ชลาชล นายกสมาคมวิชาชีพช่างทําผมไทย เรื่อง “การพัฒนาผู้ประกอบการมืออาชีพสู่ Mobile Salon และ Mobile Market” เพื่อพัฒนามาตรฐานผู้ประกอบการ SMEs กลุ่มช่างทําผมและร้านเสริมสวย พลิกวิกฤติเป็นโอกาส ต่อยอดปรับโมเดลธุรกิจผ่านแนวคิด Mobile Salon โดยใช้รถ Salon Truck บริการลูกค้า และพัฒนามาตรฐานผู้ประกอบการกลุ่มจําหน่ายพืช ผัก ผลไม้ ปรับโฉมธุรกิจในรูปแบบ Mobile Market เพื่อเพิ่มอาชีพใหม่ให้กับกลุ่มมนุษย์เงินเดือนที่ต้องการเปลี่ยนอาชีพ และเปิดช่องทางการจําหน่ายผลผลิตกลุ่มเกษตรกร โดยมีทีมที่ปรึกษา บสย. F.A. Center ให้ข้อแนะนําและเตรียมตัวให้กับผู้ประกอบการสามารถเข้าถึงแหล่งเงินทุนได้ง่ายขึ้น
รัฐบาลไทย-ข่าวทำเนียบรัฐบาล-ช่วยแก้หนี้ครู ครม.เห็นชอบลดเงินส่งคืนคลังของกองทุนหมุนเวียนเพื่อแก้ไขหนี้สินข้าราชการครู 240 ล้านบาท
วันพุธที่ 21 เมษายน 2564
ช่วยแก้หนี้ครู ครม.เห็นชอบลดเงินส่งคืนคลังของกองทุนหมุนเวียนเพื่อแก้ไขหนี้สินข้าราชการครู 240 ล้านบาท
ช่วยแก้หนี้ครู ครม.เห็นชอบลดเงินส่งคืนคลังของกองทุนหมุนเวียนเพื่อแก้ไขหนี้สินข้าราชการครู 240 ล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันนี้ (20 เม.ย.) ที่ประชุมคณะรัฐมนตรีมีมติเห็นชอบ เรียกให้ทุนหมุนเวียนนําทุนหรือผลกําไรส่วนเกินของทุนหมุนเวียนส่งคลัง เป็นรายได้แผ่นดินโดยเร็ว ได้แก่ 1) เงินทุนหมุนเวียนเพื่อแก้ไขหนี้สินข้าราชการครู สําหรับ ปีบัญชี 62 จํานวน 350 ล้านบาท และ (2) กองทุนสิ่งแวดล้อม สําหรับปีบัญชี 63 จํานวน 81.41 ล้านบาท และรับทราบผลการเรียกให้ทุนหมุนเวียนนําทุนหรือผลกําไรส่วนเกินของทุนหมุนเวียน ส่งคลังเป็นรายได้แผ่นดิน ปีบัญชี 62 จํานวน 1,309.17 ล้านบาท และปีบัญชี 63 จํานวน 1,081.33 ล้านบาท ที่ทุนหมุนเวียนต่าง ๆ ได้นําส่งคลังเป็นรายได้แผ่นดินเรียบร้อยแล้ว
ในส่วนของกองทุนหมุนเวียนเพื่อแก้ไขหนี้สินข้าราชการครู เพื่อเป็นไปตามนโยบายรัฐบาลในการเร่งแก้ไขหนี้สินข้าราชการครู จํานวนเงินที่ต้องส่งคลังฯ 350 ล้านบาทนั้น ครม.เห็นชอบ ตามที่คณะกรรมการนโยบายการบริหารทุนหมุนเวียนเสนอ ลดจากที่ต้อง
ส่ง จํานวน 590.67 ล้านบาท เพราะหากส่งเต็มจํานวน จะทําให้ทุนหมุนเวียนฯ ขาดสภาพคล่อง ครม.จึงเห็นชอบกําหนดจํานวนเงินสะสมสูงสุดในปีบัญชี 62 ให้กองทุนฯอีก 240.67 ล้านบาท จะได้ช่วยเหลือครูได้เพิ่มขึ้นอีก ส่งผลให้เงินทุนหมุนเวียนเพื่อแก้ไขหนี้สินข้าราชการครู นําทุนหมุนเวียนส่งคลังเป็นรายได้แผ่นดิน จํานวน 350 ลบ. (590.67 – 240.67 = 350 ลบ.)
..............
รัฐบาลไทย-ข่าวทำเนียบรัฐบาล-บขส. ปรับลดจำนวนเที่ยววิ่ง ให้สอดคล้องกับสถานการณ์ปัจจุบัน
วันพุธที่ 21 เมษายน 2564
บขส. ปรับลดจํานวนเที่ยววิ่ง ให้สอดคล้องกับสถานการณ์ปัจจุบัน
พร้อมขอความร่วมมือผู้ใช้บริการปฏิบัติตามมาตรการสาธารณสุข “สวมหน้ากากอนามัย-เว้นระยะห่าง-สแกนไทยชนะ” ป้องกันการแพร่ระบาดของโควิด-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า บขส. ได้พิจารณาปรับตารางการเดินรถ โดยปรับลดจํานวนเที่ยววิ่งให้สอดคล้องกับนโยบายของรัฐบาล กระทรวงคมนาคม และประกาศของกรมการขนส่งทางบก ที่ให้พิจารณาจัดการเดินรถตามความจําเป็น โดยให้ปรับลดการให้บริการในช่วงเวลา 23.00 – 04.00 น. เริ่มตั้งแต่วันนี้ (20 เมษายน 2564) เป็นต้นไป จนกว่าสถานการณ์จะคลี่คลาย โดยมีรายละเอียด ดังนี้
เส้นทางภาคเหนือ เปิดให้บริการ 12 เส้นทาง อาทิ เส้นทางกรุงเทพฯ-เชียงใหม่, กรุงเทพฯ-อุตรดิตถ์, กรุงเทพฯ-เชียงราย, กรุงเทพฯ-แม่สอด, กรุงเทพฯ-แม่สาย, กรุงเทพฯ-เชียงคํา ,กรุงเทพฯ-หล่มเก่า และกรุงเทพฯ-คลองลาน รวม 32 เที่ยววิ่ง
เส้นทางภาคตะวันออกเฉียงเหนือและภาคตะวันออก เปิดให้บริการ 11 เส้นทาง อาทิ เส้นทาง กรุงเทพฯ-หนองบัวลําภู, กรุงเทพฯ-นครพนม , กรุงเทพฯ-เลย-เชียงคาน, กรุงเทพฯ-สุรินทร์, กรุงเทพฯ-บุรีรัมย์ , กรุงเทพฯ-สังขะ-ขุขันธ์-กันทรลักษณ์-เดชอุดม-อุบลราชธานี, กรุงเทพฯ-มุกดาหาร, กรุงเทพฯ-รัตนบุรี, กรุงเทพฯ-จันทบุรี-ตราด และกรุงเทพฯ-สระบุรี รวม 30 เที่ยววิ่ง
เส้นทางภาคใต้ เปิดให้บริการ 12 เส้นทาง อาทิ เส้นทางกรุงเทพฯ-ตรัง-สตูล, กรุงเทพฯ-สุไหงโกลก, กรุงเทพฯ-ยะลา, กรุงเทพฯ-ภูเก็ต, กรุงเทพฯ -หาดใหญ่-สงขลา, กรุงเทพฯ -คลองท่อม-กระบี่ , กรุงเทพฯ เกาะสมุย, กรุงเทพฯ-ตะกั่วป่า-โคกกลอย, กรุงเทพฯ-นครศรีฯ-หัวไทร, หมอชิต2-ภูเก็ต, หมอชิต2-กระบี่, หมอชิต2-ตรัง-สตูล, หมอชิต2-เกาะสมุย, และหมอชิต2-หาดใหญ่ เป็นต้น รวม 36 เที่ยววิ่ง สอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวด้วยว่า ได้กําชับให้ทุกฝ่ายร่วมมือกันในการปฏิบัติตามมาตรการทางสาธารณสุขอย่างเคร่งครัด และให้ดูแลทําความสะอาดฉีดพ่นน้ํายาฆ่าเชื้อภายในอาคารสถานี และบนรถโดยสารก่อนนํารถมาวิ่งให้บริการ รวมทั้งขอความร่วมมือผู้โดยสารสวมหน้ากากอนามัยหรือหน้ากากผ้า เว้นระยะห่างขณะใช้บริการ , ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการระบบขนส่งสาธารณะ
หากผู้โดยสารมีอาการไข้ ร่วมกับมีอาการระบบทางเดินหายใจ เช่น ไอ เจ็บคอ มีน้ํามูก หายใจเหนื่อยหอบ และมีประวัติการเดินทางไปยังพื้นที่เสี่ยง ให้แจ้งเจ้าหน้าที่ บขส. หรือบุคลากรสาธารณสุขในพื้นที่ทันที
รัฐบาลไทย-ข่าวทำเนียบรัฐบาล-ก.แรงงาน ขานรับข้อห่วงใยนายก เร่งเยียวยาผู้ประกันตน ที่ทำงานกลางคืนจากเหตุสุดวิสัยโควิด-19
วันพุธที่ 21 เมษายน 2564
ก.แรงงาน ขานรับข้อห่วงใยนายก เร่งเยียวยาผู้ประกันตน ที่ทํางานกลางคืนจากเหตุสุดวิสัยโควิด-19
รัฐมนตรีว่าการกระทรวงแรงงาน ขานรับข้อห่วงใยนายกรัฐมนตรี กรณีได้รับผลกระทบจากสถานการณ์การแพร่ระบาดของโควิด- 19 และนายจ้างต้องหยุดประกอบกิจการเนื่องจากทางราชการมีคําสั่งปิดสถานที่เป็นการชั่วคราว ให้ลูกจ้างมีสิทธิได้รับประโยชน์ทดแทนกรณีว่างงาน
เมื่อวันที่ 21 เมษายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงข้อห่วงใยของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้กําชับให้ช่วยดูแลพี่น้องแรงงานที่ทํางานกลางคืนให้เหมือนคนในครอบครัว ภายใต้กรอบของกฎหมาย เนื่องจากคนทํางานภาคกลางคืน เช่น ผับ บาร์ สถานบันเทิง ภัตตาคาร ร้านอาหาร สถานบริการ เป็นต้น ส่วนใหญ่ได้รับผลกระทบจากสถานการณ์การแพร่ระบาดของโควิด- 19 ซึ่งเป็นผู้ประกันตนให้ได้รับการช่วยเหลือเยียวยากรณีนายจ้างต้องหยุดประกอบกิจการเนื่องจากทางราชการมีคําสั่งปิดสถานที่เป็นการชั่วคราว ให้ได้รับประโยชน์ทดแทนในกรณีว่างงานเนื่องจากมีเหตุสุดวิสัยโควิด-19
นายสุชาติ กล่าวต่อว่า กรณีเหตุสุดวิสัยโควิด -19 กระทรวงแรงงาน ได้ออกกฎกระทรวงได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ.2563 ลงวันที่ 30 ธันวาคม 2563 มีผลบังคับใช้ตั้งแต่วันที่ 19 ธันวาคม 2563 เป็นต้นไปให้ความคุ้มครองกรณีผู้ประกันตนไม่สามารถทํางานได้ เนื่องจากต้องกักตัวเฝ้าระวังการระบาดของโรค นายจ้างต้องหยุดประกอบกิจกรรมไม่ว่าทั้งหมดหรือบางส่วนเนื่องจากทางราชการมีคําสั่งปิดสถานที่เป็นการชั่วคราว เพื่อป้องกันการแพร่ระบาดของโควิด-19 ทําให้ไม่สามารถประกอบกิจการได้ตามปกติ และลูกจ้างไม่ได้รับค่าจ้างในระหว่างนั้น ให้ลูกจ้างมีสิทธิได้รับประโยชน์ทดแทนกรณีว่างงานในอัตราร้อยละ 50 ของค่าจ้างรายวัน รวมกันไม่เกิน 90 วัน ซึ่งมีผลบังคับใช้มาตั้งแต่วันที่ 19 ธันวาคม 2563 เป็นต้นไป และสํานักงานประกันสังคมได้เปิดให้นายจ้างและผู้ประกันตนที่ได้รับผลกระทบยื่นขอรับประโยชน์ทดแทนโดยสามารถดาวน์โหลดแบบฟอร์มได้ที่ www.sso.go.th
รัฐบาลไทย-ข่าวทำเนียบรัฐบาล-แรงงานนอกระบบ เฮ!! ครม.มีมติให้ ก.แรงงาน แก้ไขขยายวัตถุประสงค์กองทุนเพื่อผู้รับงานไปทำที่บ้านให้ครอบคลุมทุกกลุ่มอาชีพ
วันพุธที่ 21 เมษายน 2564
แรงงานนอกระบบ เฮ!! ครม.มีมติให้ ก.แรงงาน แก้ไขขยายวัตถุประสงค์กองทุนเพื่อผู้รับงานไปทําที่บ้านให้ครอบคลุมทุกกลุ่มอาชีพ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงมติคณะรัฐมนตรี (ครม.) เมื่อวันที่ 20 เมษายนที่ผ่านมาว่า คณะรัฐมนตรีมีติเห็นชอบตามที่กระทรวงการคลังเสนอเกี่ยวกับการจัดตั้งกองทุนส่งเสริมและพัฒนาคุณภาพชีวิตแรงงานนอกระบบ โดยให้กระทรวงแรง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงมติคณะรัฐมนตรี (ครม.) เมื่อวันที่ 20 เมษายนที่ผ่านมาว่า คณะกรรมการนโยบายการบริหารทุนหมุนเวียนเสนอให้กระทรวงแรงงานควรบูรณาการด้านการส่งเสริมและพัฒนาคุณภาพชีวิตแรงงานนอกระบบภายใต้หน่วยงานและทุนหมุนเวียนภายใต้การกํากับดูแลของกระทรวงแรงงาน หรือดําเนินการขยายวัตถุประสงค์ของกองทุนเพื่อผู้รับงานไปทํางานที่บ้านของกรมการจัดหางานให้ครอบคลุมถึงแรงงานนอกระบบ และเห็นชอบให้กระทรวงแรงงานดําเนินการขยายวัตถุประสงค์ของกองทุนเพื่อผู้รับงานไปทําที่บ้านให้ครอบคลุมแรงงานนอกระบบทุกกลุ่มอาชีพและโอนเงินกองทุนเพื่อผู้รับงานไปทําที่บ้านมาอยู่ภายใต้ร่างพระราชบัญญัติส่งเสริมและพัฒนาคุณภาพชีวิตแรงงานนอกระบบ พ.ศ. .... ต่อไป โดย รมว.แรงงาน กล่าวว่า พล.อ.ประยุทธ์ จันทร์โอชา นายกรัฐมนตรี ได้มีความห่วงใยแรงงานนอกระบบกว่า 22 ล้านคน จึงได้มอบหมายให้กระทรวงแรงงาน ซึ่งกํากับดูแลโดย พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับการส่งเสริมและพัฒนาศักยภาพแรงงานนอกระบบให้มีคุณภาพชีวิตที่ดียิ่งขึ้น
นายสุชาติ ยังกล่าวถึงความคืบหน้าของการจัดตั้งกองทุนส่งเสริมและพัฒนาคุณภาพชีวิตแรงงานนอกระบบว่า ล่าสุดมติคณะรัฐมนตรีเมื่อวันที่ 20 เมษายนที่ผ่านมาเห็นชอบให้กระทรวงแรงงานบูรณาการด้านการส่งเสริมและพัฒนาคุณภาพชีวิตแรงงานนอกระบบภายใต้ทุนหมุนเวียนในการกํากับดูแลของกระทรวงแรงงาน หรือดําเนินการขยายวัตถุประสงค์ของกองทุนเพื่อผู้รับงานไปทําที่บ้าน ของกรมการจัดหางาน ให้ครอบคลุมถึงแรงงานนอกระบบทุกกลุ่มอาชีพ ซึ่งขณะนี้อยู่ระหว่างการปรับปรุงร่างพระราชบัญญัติส่งเสริมและพัฒนาคุณภาพชีวิตแรงงานนอกระบบ พ.ศ. .... เพื่อนํากองทุนผู้รับงานไปทําที่บ้านมารวมไว้ภายใต้กองทุนส่งเสริมการพัฒนาคุณภาพชีวิตและคุ้มครองแรงงานนอกระบบ ทั้งนี้ เมื่อดําเนินการปรับปรุงร่างพระราชบัญญัติฯ แล้วเสร็จ จะเสนอเรื่องการจัดตั้งกองทุนให้กระทรวงการคลังและคณะกรรมการนโยบายการบริหารทุนหมุนเวียนพิจารณาอีกครั้ง
“การขยายวัตถุประสงค์ของกองทุนฯ ในครั้งนี้จะช่วยให้แรงงานนอกระบบที่มีอุปสรรคในการเข้าถึงแหล่งทุนของภาคเอกชน มีทุนกู้ยืมสําหรับประกอบอาชีพ โดยการมีส่วนร่วมของสมาชิกในการจ่ายค่าสมาชิกเพื่อประโยชน์ในการส่งเสริมและพัฒนาคุณภาพชีวิตของกลุ่มแรงงานนอกระบบด้วยกันเอง รวมทั้งมีงบประมาณในการดําเนินการส่งเสริมและพัฒนาคุณภาพชีวิตแรงงานนอกระบบในการประกอบอาชีพการพัฒนาทักษะฝีมือ การคุ้มครองสภาพการทํางานที่เหมาะสม และการสร้างหลักประกันทางสังคมที่มั่นคง” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-การรถไฟแห่งประเทศไทยรับคืนเงินตั๋วโดยสารเต็มราคา สำหรับผู้โดยสารที่ต้องการงดเดินทางช่วงวันที่ 19 - 30 เมษายน 2564
วันพุธที่ 21 เมษายน 2564
การรถไฟแห่งประเทศไทยรับคืนเงินตั๋วโดยสารเต็มราคา สําหรับผู้โดยสารที่ต้องการงดเดินทางช่วงวันที่ 19 - 30 เมษายน 2564
การรถไฟแห่งประเทศไทยรับคืนเงินตั๋วโดยสารเต็มราคา สําหรับผู้โดยสารที่ต้องการงดเดินทางช่วงวันที่ 19-30 เม.ย.64 เพื่อสนับสนุนนโยบายการควบคุมการแพร่ระบาดของโรคโควิด-19 ของรัฐบาล พร้อมใช้มาตรการดูแลทางสาธารณสุขอย่างเข้มข้น
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่สถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด -19 ยังคงมีการแพร่ระบาดรุนแรง ทําให้รัฐบาลต้องมีการยกระดับมาตรการควบคุมและป้องกันการแพร่ระบาดในหลายพื้นที่
รฟท. จึงได้กําหนดมาตรการช่วยเหลือประชาชนที่ต้องการงดการเดินทางระหว่างวันที่ 19-30 เมษายน 2564 ให้สามารถคืนเงินตั๋วโดยสารได้เต็มราคา เพื่อเป็นการช่วยควบคุม ป้องกัน และลดความเสี่ยงการแพร่ระบาดของเชื้อโควิดตามนโยบายของรัฐบาลและกระทรวงคมนาคม โดยมีรายละเอียด ดังนี้
1. ผู้โดยสารที่ซื้อตั๋วโดยสาร (รายบุคคล หมู่คณะ) ตั๋วสําหรับเช่าขบวนรถพิเศษโดยสาร และเช่ารถไว้ล่วงหน้า หากไม่มั่นใจในการเดินทางในช่วงดังกล่าวสามารถติดต่อขอคืนเงินค่าตั๋วก่อนวันเดินทางไม่น้อยกว่า 1 วัน โดยยกเว้นค่าธรรมเนียมการคืนเงิน และคืนเงินเต็มราคาเป็นกรณีพิเศษ
2. กรณีจังหวัดของสถานีต้นทางหรือปลายทางตามตั๋วของผู้โดยสารได้ประกาศมาตรการเป็นพื้นที่ควบคุมสูงสุด อนุญาตให้คืนเงินค่าตั๋วก่อนวันเดินทางไม่น้อยกว่า 1 ชั่วโมง โดยยกเว้นค่าธรรมเนียมการคืนเงิน และคืนเงินเต็มราคา เป็นกรณีพิเศษ
3. ตั๋วอินเตอร์เน็ต หากผู้โดยสารไม่ประสงค์เดินทางและต้องการคืนเงินเต็มจํานวน อนุญาตให้ยื่นคําร้องขอคืนเงินได้ที่สถานี
“ประชาชนที่ซื้อตั๋วโดยสารเดินทางในช่วงวันดังกล่าว สามารถติดต่อขอคืนเงินได้ที่ช่องจําหน่ายตั๋วของสถานีทุกแห่งทั่วประเทศ ตั้งแต่วันที่ 19 เมษายน 2564 เป็นต้นไป หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง”
นอกจากนี้ รฟท. ยังกําชับให้ทุกสถานี และรถโดยสารทุกขบวน ปฏิบัติตามมาตรการทางสาธารณสุขอย่างเคร่งครัดเพื่อควบคุม ป้องกัน ลดความเสี่ยงการแพร่ระบาดของเชื้อโควิด และสร้างความมั่นใจในการเดินทาง ทั้งการฉีดพ่นน้ํายาฆ่าเชื้อภายในอาคารสถานี ชานชาลา ที่พักผู้โดยสาร ห้องสุขา และพื้นที่โดยรอบบริเวณสถานี ตลอดจนขอความร่วมมือผู้โดยสารสวมหน้ากากอนามัยตลอดการเดินทาง และลงทะเบียนหรือสแกนคิวอาร์โค้ด เช็กอิน/เช็กเอาต์ แอพพลิเคชั่นไทยชนะทุกครั้งที่ใช้บริการ หรือหากพบเห็นผู้โดยสารที่มีอาการไข้ ไอ เจ็บคอ มีน้ํามูก หายใจเหนื่อยหอบ สามารถแจ้งเจ้าหน้าที่ประจําสถานี/ขบวนรถ หรือศูนย์ปลอดภัยของ รฟท. โทรศัพท์ 02-5379198
รัฐบาลไทย-ข่าวทำเนียบรัฐบาล-ขอคืนตั๋วรถไฟได้เต็มราคา หากต้องการงดเดินทาง 19 - 30 เม.ย. 64
วันพุธที่ 21 เมษายน 2564
ขอคืนตั๋วรถไฟได้เต็มราคา หากต้องการงดเดินทาง 19 - 30 เม.ย. 64
...
สําหรับใครที่ซื้อตั๋วรถไฟเพื่อเดินทางในช่วงวันที่ 19 - 30 เม.ย. 64 แล้วต้องการงดเดินทางเนื่องจากสถานการณ์โรคโควิด-19 ในขณะนี้ สามารถขอคืนค่าตั๋วได้ 100% เลยนะครับ
.
โดยการรถไฟแห่งประเทศไทยได้ออกมาตรการรับคืนตั๋วโดยสารเต็มราคา ดังนี้
.
1.ผู้ที่ซื้อตั๋วโดยสาร (รายบุคคล หมู่คณะ) ตั๋วสําหรับเช่าขบวนรถพิเศษโดยสาร และเช่ารถไว้ล่วงหน้า สามารถขอคืนเงินค่าตั๋วก่อนวันเดินทาง ไม่น้อยกว่า 1 วัน
.
2.กรณีจังหวัดของสถานีต้นทาง – ปลายทาง ได้ประกาศมาตรการเป็นพื้นที่ควบคุมสูงสุด สามารถขอคืนเงินค่าตั๋วก่อนวันและเวลาเดินทาง ไม่น้อยกว่า 1 ชั่วโมง
.
3.สําหรับตั๋วอินเทอร์เน็ต หากผู้โดยสารไม่ประสงค์เดินทางและต้องการคืนเงินเต็มจํานวน สามารถยื่นคําร้องขอคืนเงินได้เช่นกัน
.
ทําเรื่องขอคืนเงินได้ที่ช่องจําหน่ายตั๋วของสถานีทุกแห่งทั่วประเทศ หรือสอบถามข้อมูลเพิ่มเติมได้ที่ 1690 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.แรงงาน เตือนภัย นายหน้าเถื่อน ตุ๋นคนหางานอ้างส่งไปทำงานต่างประเทศได้
วันพุธที่ 21 เมษายน 2564
รมว.แรงงาน เตือนภัย นายหน้าเถื่อน ตุ๋นคนหางานอ้างส่งไปทํางานต่างประเทศได้
รัฐมนตรีว่าการกระทรวงแรงงาน เผย พฤติกรรมการหลอกลวงคนหางานไปทํางานต่างประเทศ ปัจจุบันนายหน้าเถื่อนใช้สื่อออนไลน์โฆษณาจัดหางานอย่างเปิดเผย พร้อมแอบอ้างรู้จักเจ้าหน้าที่กรมการจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พบขบวนการหลอกลวงคนหางานไปทํางานต่างประเทศ อาศัยสถานการณ์การแพร่ระบาดของโรคโควิด – 19 โฆษณาการจัดหางาน ทางสื่อสังคมออนไลน์ ว่าคุ้นเคยกับเจ้าหน้าที่กรมการจัดหางาน และสามารถพาไปทํางานต่างประเทศได้แม้เป็นช่วงแพร่ระบาดของโรคโควิด - 19 โดยเรียกเก็บเงินค่าดําเนินการรายละ 10,000 – 50,000 บาท แบ่งเป็นค่าดําเนินการ ค่าออกวีซ่า ค่าประกันภัย ฯลฯ ภายหลังรับเงินจะตัดขาดการติดต่อ จนผู้เสียหายรู้ตัวว่าถูกหลอกลวง และเข้าแจ้งความดําเนินคดี ซึ่งประเทศที่พบคนหางานถูกหลอกลวงไปทํางานมากที่สุด ได้แก่ แคนาดา สวีเดน ญี่ปุ่น สาธารณรัฐเกาหลี (เกาหลีใต้) และนิวซีแลนด์ ตามลําดับ คิดเป็นมูลค่าความเสียหาย จํานวน 13,523,004 บาท
“ รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ให้ความสําคัญและเน้นย้ําให้กระทรวงแรงงานดูแลแรงงานไทยที่จะเดินทางไปทํางานในต่างประเทศให้เดินทางไปทํางานอย่างมีเกียรติ มีศักดิ์ศรี ได้รับค่าตอบแทนที่เหมาะสม และได้รับการคุ้มครองตามกฎหมาย เนื่องจากแรงงานไทยที่เดินทางไปทํางานต่างประเทศถือเป็นกลุ่มแรงงานที่นํารายได้เข้าประเทศไทย เป็นกลไกสําคัญในการขับเคลื่อนเศรษฐกิจ กระทรวงแรงงาน โดยกรมการจัดหางานได้มีการสอดส่องดูแล และตรวจสอบผู้มีพฤติการณ์หลอกลวงคนหางานไปทํางานต่างประเทศ และบริษัทจัดหางานให้คนหางานเพื่อไปทํางานในต่างประเทศอย่างเข้มงวด โดยเฉพาะในสถานการณ์แพร่ระบาดโควิด-19 ที่มีผู้คิดฉวยโอกาสจากสถานการณ์ดังกล่าวหลอกลวงคนหางาน ซึ่งหากตรวจสอบพบว่าผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงนั้นได้ไปซึ่งเงิน ทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3-10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ และการโฆษณาการจัดหางานโดยไม่ได้รับอนุญาตจากกรมการจัดหางาน มีความผิดต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ขอให้คนหางานที่ต้องการเดินทางไปทํางานต่างประเทศตรวจสอบข้อมูลตําแหน่งงาน ลักษณะงาน ตลอดจนประเทศที่จะไปจากเจ้าหน้าที่ของกรมการจัดหางาน ก่อนตัดสินใจจ่ายเงินหรือโอนเงินให้กับผู้ใด และสามารถตรวจสอบรายชื่อบริษัทจัดหางานที่ได้รับอนุญาตที่เว็บไซต์ www.doe.go.th/ipd โดยปัจจุบันมีบริษัทฯ ที่ได้รับอนุญาต จํานวน 129 บริษัท ตั้งอยู่ในพื้นที่กรุงมหานคร 90 บริษัท และกระจายอยู่ในจังหวัดอื่นๆทั่วประเทศ 39 บริษัท ที่ผ่านมาตั้งแต่ เดือนตุลาคม 2563 – เมษายน 2564 ด่านตรวจคนหางานได้ตรวจสอบเอกสารคนหางานที่เดินทางผ่านด่านตรวจคนหางานทั้งสิ้น 17,922 ราย ตรวจสอบผู้ที่มีพฤติการณ์จะลักลอบไปทํางานในต่างประเทศ จํานวน 785 ราย และระงับการเดินทาง จํานวน 254 ราย
รัฐบาลไทย-ข่าวทำเนียบรัฐบาล-สรรพสามิตขยายเวลาปรับลดอัตราภาษีน้ำมัน สำหรับเครื่องบินไอพ่น ออกไปอีกจนถึง 31 ธันวาคม 2564
วันพุธที่ 21 เมษายน 2564
สรรพสามิตขยายเวลาปรับลดอัตราภาษีน้ํามัน สําหรับเครื่องบินไอพ่น ออกไปอีกจนถึง 31 ธันวาคม 2564
ครม.มีมติเห็นชอบตามข้อเสนอของกระทรวงการคลังขยายเวลาการปรับลดอัตราภาษีสรรพสามิตน้ํามันเชื้อเพลิงสําหรับเครื่องบินไอพ่น จากเดิมอัตรา 4.726 บาท/ลิตร เป็น 0.20 บาท/ลิตร ออกไปจนถึงวันที่ 31 ธ.ค.2564 เพื่อเป็นการแบ่งเบาภาระของผู้ประกอบธุรกิจสายการบิน
นายลวรณ แสงสนิท อธิบดีกรมสรรพสามิต เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้มอบหมายให้กรมสรรพสามิตพิจารณาความเป็นไปได้และความเหมาะสมในการขยายเวลาปรับลดอัตราภาษีสรรพสามิตน้ํามันเชื้อเพลิงสําหรับเครื่องบินไอพ่นที่จะหมดอายุในวันที่ 30 เมษายน 2564
การแพร่ระบาดของโรคติดเชื้อไวรัสโคโรนา 2019 (โรคโควิด 19) ทําให้การเดินทางของนักท่องเที่ยวไทยและต่างชาติลดลง ผู้ประกอบธุรกิจสายการบินได้รับผลกระทบอย่างมากตั้งแต่่ช่วงต้นปี 2563 ปัจจุบันสถานการณ์การแพร่ระบาดของโรคโควิด 19 ยังไม่ดีขึ้นส่งผลให้นักท่องเที่ยวยังคงลดลง อย่างมีนัยสําคัญ และส่งผลกระทบต่อผู้ประกอบธุรกิจสายการบิน คณะรัฐมนตรีจึงมีมติเห็นชอบตามข้อเสนอของกระทรวงการคลังในการขยายเวลาการปรับลดอัตราภาษีสรรพสามิตน้ํามันเชื้อเพลิงสําหรับเครื่องบิน ไอพ่น จากเดิมอัตรา 4.726 บาท/ลิตร เป็น 0.20 บาท/ลิตร ออกไปจนถึงวันที่ 31 ธันวาคม 2564 เพื่อเป็นการแบ่งเบาภาระของผู้ประกอบธุรกิจสายการบินให้สามารถดําเนินธุรกิจต่อไปโดยไม่ต้องปิดตัวหรือระงับเส้นทางการบิน
นอกจากนี้ ยังเป็นการช่วยฟื้นฟูอุตสาหกรรมการท่องเที่ยวของไทยที่ถือว่าเป็นอุตสาหกรรมหลักในการขับเคลื่อนเศรษฐกิจของประเทศหลังจากสถานการณ์การแพร่ระบาดของโรคโควิด 19 ได้คลี่คลายลง รัฐบาลมีนโยบายที่จะมีการฉีดวัคซีนให้กับประชาชนไม่น้อยกว่าร้อยละ 60 ของจํานวนประชากรของประเทศ เพื่อเตรียมความพร้อมที่จะเปิดประเทศภายในวันที่ 1 ตุลาคม 2564 ทั้งนี้ คาดว่านักท่องเที่ยวต่างชาติจะเริ่มกลับเข้ามาท่องเที่ยวในไตรมาสที่ 3 เป็นต้นไป
ฝ่ายประชาสัมพันธ์ สานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-เปิด 'สายด่วน 1506' ช่วยผู้ประกันตนตรวจ - รักษาโควิด
วันพุธที่ 21 เมษายน 2564
เปิด 'สายด่วน 1506' ช่วยผู้ประกันตนตรวจ - รักษาโควิด
...
อีกหนึ่งแนวทางเพื่อสร้างความอุ่นใจต่อชีวิตและสุขภาพของผู้ประกันตน ให้ได้รับการดูแลอย่างดีที่สุด ล่าสุด รัฐบาลเปิดศูนย์บริหารสถานการณ์การแพร่ระบาดของโรคโควิด-19 สํานักงานประกันสังคม สายด่วน 1506 กด 6 ภายใต้โครงการ “แรงงานเราสู้ด้วยกัน” ให้บริการทุกวันจันทร์ – อาทิตย์ ตั้งแต่ เวลา 08.00 – 17.00 น. จํานวน 10 คู่สาย
.
เพื่อเป็นช่องทางการติดต่อให้ผู้ประกันตนมาตรา 33 39 และ 40 ที่อยู่ในกลุ่มเสี่ยง ได้รับคําแนะนําหลักเกณฑ์การตรวจหาเชื้อ หากตรวจพบเชื้อโควิด-19 จะประสานหาสถานพยาบาลในเครือประกันสังคม และส่งตัวผู้ประกันตนเข้ารับการรักษาในโรงพยาบาลต่อไป
.
ขณะเดียวกัน ผู้ประกันตนที่มีความเสี่ยงหรือผู้สัมผัสเชื้อ สามารถลงทะเบียนออนไลน์เพื่อจองคิวตรวจหาเชื้อฟรีได้ที่เว็บไซต์https://sso.icntracking.com/icntracking/self_register.phpและรับการตรวจที่อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง
.
นอกจากนี้ จะขยายจุดตรวจไปยังพื้นที่สีแดงอื่น ๆ ที่มีผู้ประกันตนในเขตนิคมอุตสาหกรรมจํานวนมาก เช่น ปทุมธานี นนทบุรี สมุทรปราการ ชลบุรี เชียงใหม่ เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน ชวนทำดี จัดกิจกรรม “ปรับ-ปลูก-ปัน วันแรงงานสร้างสุข ปลุกพลังจิตอาสา”
วันพุธที่ 21 เมษายน 2564
ก.แรงงาน ชวนทําดี จัดกิจกรรม “ปรับ-ปลูก-ปัน วันแรงงานสร้างสุข ปลุกพลังจิตอาสา”
ก.แรงงาน เชิญชวนสถานประกอบกิจการ นายจ้าง และเครือข่ายพี่น้องแรงงาน จัดกิจกรรม “ปรับ-ปลูก-ปัน วันแรงงานสร้างสุข ปลุกพลังจิตอาสา” ร่วมเป็นส่วนหนึ่งในการขับเคลื่อนจิตอาสาพัฒนาคุณภาพชีวิตเพื่อความสุขของแรงงาน เนื่องในวันแรงงานแห่งชาติ ประจําปี 2564
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันที่1พฤษภาคม ของทุกปีเป็นวันแรงงานแห่งชาติ ตามปกติจะมีการจัดกิจกรรมเพื่อแสดงถึงพลังของแรงงานในการร่วมพัฒนาประเทศ ตลอดจนรับทราบปัญหา แลกเปลี่ยนความคิดเห็น และสร้างขวัญกําลังใจแก่พี่น้องแรงงาน แต่ปีนี้เนื่องจากสถานการณ์ของ โรคโควิด-19เกิดการแพร่ระบาดระลอกใหม่ จึงมีความจําเป็นต้องงดการจัดกิจกรรมวันแรงงานแห่งชาติ ประจําปี2564อย่างไรก็ตาม กระทรวงแรงงานภายใต้การกํากับของ พลเอกประวิตร วงษ์สุวรรณ มีนโยบายการบริหารงานภายใต้วิสัยทัศน์ “แรงงานมีศักยภาพสูง และมีคุณภาพชีวิตที่ดี” โดยให้ความสําคัญกับการน้อมนําพระราชปณิธาน ของพระบาทสมเด็จพระเจ้าอยู่หัว ในการขับเคลื่อนโครงการจิตอาสา หวังให้ประชาชนมีความสุข ประเทศชาติมีความมั่นคงอย่างยั่งยืน จึงได้มอบหมายให้กรมสวัสดิการและคุ้มครองแรงงาน จัดกิจกรรม “ปรับ-ปลูก-ปัน วันแรงงานสร้างสุข ปลุกพลังจิตอาสา” เพื่อส่งเสริมให้สถานประกอบกิจการ นายจ้าง และลูกจ้าง ทั้งในส่วนกลางและส่วนภูมิภาค มีส่วนร่วมในกิจกรรมบําเพ็ญสาธารณะประโยชน์เพื่อสังคมส่วนรวม ตลอดจนก่อให้เกิดความสามัคคีและความเข้มแข็งของเครือข่ายพี่น้องแรงงานผู้ที่ทําประโยชน์แก่เศรษฐกิจของประเทศอีกด้วย
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า กิจกรรมดังกล่าว กรมได้มอบหมายให้สํานักงานสวัสดิการและคุ้มครองแรงงาน76จังหวัด ดําเนินการส่งเสริมและสนับสนุนให้สถานประกอบกิจการและเครือข่ายแรงงาน จัดกิจกรรมเพื่อพัฒนาคุณภาพชีวิตแรงงานและประชาชนให้มีความสุข ได้แก่ การมีสํานึกรับผิดชอบต่อสังคมและสิ่งแวดล้อม ร่วมกันปรับปรุงภูมิทัศน์ ปลูกต้นไม้ ทําความสะอาดสถานประกอบกิจการ พื้นที่ในชุมชน เช่น วัด และโรงเรียน หรือร่วมเป็นส่วนหนึ่งของการแบ่งปันในการบริจาคโลหิตให้กับสภากาชาติไทย พร้อมทั้งกิจกรรมยกระดับสร้างการรับรู้และการมีส่วนร่วมของพี่น้องแรงงาน ให้มีความรู้ในการป้องกันการแพร่ระบาดของโรคโควิด-19 ในการดูแลตนเองและครอบครัว โดยร่วมแบ่งปันหน้ากากอนามัยและเจลแอลกอฮอล์เพื่อป้องกันการแพร่ระบาดของโรคโควิด-19 นอกจากนี้กรมตั้งเป้าจัดกิจกรรมมุ่งสร้างความสําคัญของแรงงานในวันแรงงานแห่งชาติ อาทิ การให้คําปรึกษาแนะนํา ตรวจเยี่ยม และติดตามป้องกันเพื่อแก้ไขปัญหาความขัดแย้งด้านแรงงาน อันเป็นการสร้างความสัมพันธ์ที่ดีของนายจ้างและลูกจ้างในการก้าวข้ามผ่านอุปสรรคต่อการดําเนินธุรกิจและผ่านพ้นวิกฤตการณ์การแพร่ระบาดของโรคโควิด-19 นี้ไปด้วยกัน
รัฐบาลไทย-ข่าวทำเนียบรัฐบาล-รมช.แรงงาน ลั่น “ซิมแรงงาน” พร้อมให้บริการแล้ว
วันพุธที่ 21 เมษายน 2564
รมช.แรงงาน ลั่น “ซิมแรงงาน” พร้อมให้บริการแล้ว
- -
วันที่ 21 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เผยว่า “ซิมแรงงาน” ตามโครงการความร่วมมือระหว่าง กรมพัฒนาฝีมือแรงงาน กระทรวงแรงงาน กับบริษัท โทรคมนาคมแห่งชาติ จํากัด (มหาชน) พร้อมให้บริการแล้ว ลงทะเบียนขอรับซิมการ์ด ในอัตราค่าบริการถูกที่สุดได้ตั้งแต่บัดนี้ ถึง 15 มิถุนายน 2564
รมช.แรงงาน กล่าวต่อว่า เนื่องจากการฝึกอบรมที่กรมพัฒนาฝีมือแรงงานดําเนินการนั้น มีหลายหลักสูตรปรับการฝึกผ่านระบบออนไลน์ ทั้งรองรับ New Normal และปฏิบัติตามมาตรการของรัฐบาล เพื่อป้องกันการแพร่ระบาดของไวรัสโควิด-19 ถึงแม้การฝึกดังกล่าวจะมีจํานวนคนไม่เกินกว่าที่รัฐบาลกําหนดก็ตาม ซึ่งมีการปรับแผนการฝึกผ่านระบบออนไลน์มาระยะหนึ่งแล้ว จึงต้องการอํานวยความสะดวกแก่ผู้เข้าอบรม ที่ต้องการใช้อินเตอร์เน็ตความเร็วสูง เพิ่มประสิทธิภาพการอบรมให้มากขึ้น จึงได้ร่วมกับบริษัท โทรคมนาคมแห่งชาติ จํากัด (มหาชน) จัด “โครงการซิมการ์ดพัฒนาฝีมือแรงงานออนไลน์” โดยผู้ที่มีสิทธิ์รับซิมการ์ดไว้ใช้งานจะต้องเป็นผู้ที่ผ่านการฝึกอบรมหรือผู้ที่ได้รับการคัดเลือกเข้ารับการฝึกอบรม
โดยบริษัทฯ สนับสนุนซิมการ์ดแบบระบบเติมเงิน สามารถใช้ระบบอินเทอร์เน็ตจากโครงข่าย NT Mobile ที่มีระดับความเร็วสูงสุด 4 Mbps. ไม่ลดสปีด อัตราค่าบริการเมื่อเปิดใช้บริการครั้งแรกเป็นจํานวนเงิน 90 บาท ต่อซิมการ์ด ระยะเวลาการใช้งาน 30 วัน และเมื่อครบเวลาดังกล่าวแล้ว สามารถเติมเงินได้ครั้งละ 70 บาทต่อการใช้งาน 30 วัน โดยผู้สนใจสามารถนําหลักฐาน เช่น สําเนาบัตรประชาชน รูปถ่าย หลักฐานการสมัครเข้าฝึกอบรม แนบยื่นการลงทะเบียนขอรับซิมการ์ดผ่านระบบออนไลน์ ได้ตั้งแต่บัดนี้ถึงวันที่ 15 มิถุนายน 2564 ที่ https://shop.totmobile.net/shop/products/StartupSimforlabor.aspx\
“การบูรณาการความร่วมมือที่เกิดขึ้น จะทําให้บริการประชาชนได้รับความสะดวกในการฝึกอบรมเพื่อพัฒนาทักษะฝีมือของตนเองให้มากยิ่งขึ้น อีกทั้งเปิดโอกาสให้ปรับตัวกับเทคโนโลยีและการติดต่อสื่อสารในยุคดิจิทัล และตอบโจทย์การเข้ารับบริการจากภาครัฐได้อย่างมีประสิทธิภาพอีกด้วย” รมช.แรงงาน กล่าวในท้ายสุด